বিভিন্ন ধৰণৰ মাল্টিমিডিয়া যেনে লিখিত, শ্ৰাব্য, দৃশ্য-শ্ৰাব্য, ছবি আদিৰ ব্যবহাৰৰ জৰিয়তে এটা জালপঞ্জীত (Website) বিভিন্ন ভাষাত আৰু ভাষাবোৰৰ বিষয়ে জ্ঞান প্ৰসাৰৰ লক্ষ্য আগত ৰাখি ভাৰতবাণী নামৰ প্ৰকল্পটো আৰম্ভ কৰা হৈছে । এই প্ৰকল্পটোৱে সকলোকে সামৰি লোৱাৰ উপৰিও, ই হ'ব যথেষ্ট গতিশীল, ভাৱ বিনিময়মূলক আৰু পৰিমিতাচাৰী । বৰ্তমানৰ তথ্য প্ৰযুক্তি আৰু ডিজিটেল পৃথিবীত ভাৰতক এক মুক্ত জ্ঞান সমাজ হিচাপে গঢ়ি তোলাই হৈছে এই প্ৰকল্পৰ প্ৰধান লক্ষ্য ।
বয়স, লিংগ, আয়, পটভূমি, আনুষ্ঠানিক-অনানুষ্ঠানিক শিক্ষা, আদি নিৰ্বিশেষে সমাজৰ প্ৰতিগৰাকী ব্যক্তিৰ বাবে এই পৰ্টেলটো সহজলভ্য হ'ব । অৰ্থাৎ প্ৰাথমিক বিদ্যালয়ৰ ছাত্ৰ-ছাত্ৰীৰ পৰা আৰম্ভ কৰি ওপৰলৈ সকলো নাগৰিককে এই প্ৰকল্পটোৱে সেৱা আগবঢ়াব ।
ভাৰতবাণীয়ে মাল্টিমিডিয়া আৰ্হিত সূচীকৃত সকলোবোৰ ভাষাৰ বাবেই চৰকাৰী, বেচৰকাৰী অনুষ্ঠান প্ৰতিস্থান, শিক্ষানুষ্ঠান, শিক্ষা পৰিষদ, পাঠ্যপুথি প্ৰণয়ন স্ংস্থা, বিশ্ববিদ্যালয়, শেক্ষিক সমাজ, প্ৰকাশন পৰিষদ আদি সকলোৰে পৰাই জ্ঞানৰ সমল সংগ্ৰহ কৰিব ।
ক) ভাৰতবাণীয়ে ব্যক্তিগত খণ্ডৰ অনুষ্ঠানকো অনুৰোধ জনাব যাতে তেওঁলোকৰ অনলাইন সমলবোৰ একেলেঠাৰিয়ে ব্যৱহাৰ কৰিব পৰা যায় ।
খ) সমলবোৰৰ নিৰ্বাচন আৰু অগ্ৰাধিকাৰৰ মঞ্জুৰ দিবলৈ যথোচিত ব্যৱস্থা গ্ৰহণ কৰা হ'ব । সম্পাদনা সমিতিৰ পৰামৰ্শবোৰ উপদেষ্টামণ্ডলীৰ অনুমোদনৰ পিছত সিদ্ধান্ত লোৱা হ'ব ।
গ) ভাৰতবাণী প্ৰকল্পৰ মূল অভিকেন্দ্ৰই হৈছে জ্ঞানগৰ্ভ সমল প্ৰকাশ কৰা । অবশ্যে ইয়াৰ লগতে উপদেষ্টা সমিতিৰ অনুমোদিত নিয়মৰ ভিতৰত থাকি ই কিছুমান প্ৰতিনিধিত্বমূলক অকাল্পনিক সমলো প্ৰকাশ কৰিব ।
ভাৰতবাণীয়ে বিষয় বিষেশজ্ঞ সকলে লিখা সমলবোৰ প্ৰকাশ কৰিব লগতে 'কেন্দ্ৰীয় ভাষা প্ৰতিস্থান' আদিৰ দৰে প্ৰতিস্থানৰ প্ৰকাশিত সমলবোৰ প্ৰকাশ কৰিব ।
ভাৰতবাণীয়ে সকলো ভাৰতীয় ভাষাৰ বাবে শেষতীয়া তথ্য প্ৰযুক্তিৰ আহিলাবোৰক ব্যৱহাৰোপযোগী কৰিবৰ বাবে এক প্লেটফ'ৰ্ম হিচাপে কাম কৰিব । ই সংযোগ আৰু তথ্য প্ৰযুক্তি মন্ত্ৰালয়ৰ সৈতে সমন্বয় ৰক্ষা কৰি চলিব যিয়ে TDIL ৰ দৰে এনে আহিলা আৰু সজুলি উন্নয়নত কাম কৰি আছে । ভাষিক আহিলা যেনে ফণ্টচ্ , চফ্টৱেৰ, টাইপিং সজুলি, মোৱাইল এপ্পচ্, বহুভাষিক অনুবাদ সজুলি, শব্দৰ পৰা ধ্বনি, ধ্বনিৰ পৰা শব্দ, আদি সজুলিবোৰ সহজলভ্য কৰি তোলা হ'ব ।
ভাৰতবাণীয়ে ভাৰতীয় ভাষা আৰু মাতৃভাষাক বৃহৎ পৰিমানে ইণ্টাৰনেটত দৃশ্যমান/সহজলভ্য কৰি তুলিব, যাৰ বাবে বৰ্তমানৰ নতুন প্ৰজন্মই সকলো অনলাইন গতিবিধি যেনে ব্ল'গিং, সামাজিক মাধ্যম, অধ্যয়ন আদিৰ বাবে মাতৃভাষা ব্যৱহাৰ কৰিবলৈ উৎসাহিত হ'ব ।
ভাৰতবাণীয়ে বিপদাপন্ন ভাষা, সংখ্যালঘু ভাষা, সৰু ভাষা গোষ্ঠী, জনজাতীয় ভাষা আৰু মাতৃভাষাক অনলাইনত বিশেষ স্থান আৰু মৰ্যাদা প্ৰদান কৰিব ।
প্ৰায় সকলোবোৰ ভাষা আৰু মাতৃভাষাক সামৰি ভাৰতবাণীয়ে দূৰ দূৰনিত থকা বিভিন্ন গোষ্ঠী, সমূদায় আদিৰ মাজত সাংস্কৃতিক সংহতি স্থাপন কৰাত সহায় কৰিব ।
ভাৰতবাণী প্ৰকল্পৰ কৃষি, বেপাৰ বানিজ্য, শিক্ষা, সামাজিক ক্ষেত্ৰ আদিৰ বিষয়ে সময় মতে সেৱা প্ৰদান কৰা অন্যান্য মহত্বপূৰ্ণ /আবশ্যক পৰ্টেলৰ সৈতে সম্বন্ধ থাকিব যাৰ জৰিয়তে সকলো নাগৰিকে এটা পৰ্টেলৰ জৰিয়তেই জ্ঞান আৰু তথ্য প্ৰাপ্তি সম্ভৱ হৈ উঠিব ।
প্ৰথম বৰ্ষত ২২ টা অনুসূচিত ভাষা (অসমীয়া, বাংলা, বড়ো, ডোগৰি, গুজৰাটী, হিন্দী, কান্নাড়, কাশ্মীৰী, কংকনী, মালায়ালম, মনিপুৰী, মৈথিলী, মাৰাঠী, নেপালী, উৰিয়া, পাঞ্জাবী, সন্তালী, সংস্কৃত, সিন্ধী, তামিল, টেলুগু আৰু উৰ্দু) ক সন্নিবিষ্ট কৰা হ'ব । ইয়াৰ পিছত অন্য ভাষাবোৰক পৰ্যায় ক্ৰমে অন্তৰ্ভুক্ত কৰা হ'ব ।
ভাৰতবাণীয়ে প্ৰথম আৰুঅ দ্বিতীয় বৰ্ষৰ কাম আৰম্ভ কৰাৰ লগে লগেই জ্ঞানৰ সমল বৃদ্ধি কৰিবৰ বাবে অগ্ৰাধিকাৰ ভিত্তিত এখন তালিকা প্ৰস্তুত কৰি উলিয়াব। ইয়াৰ পিছত অহা (৫) পাছ বছৰৰ বাবে বিশেষ সমল বৃদ্ধিৰ লক্ষ্য আগত ৰাখি প্ৰতিটো ভাষা আৰু মাতৃভাষাৰ বাবে কাম হাতত ল'ব । প্ৰাথমিক পৰ্যায়ত CIIL ৰ প্ৰকাশন বোৰকে ধৰি সহজতে উপলব্ধ সমলবোৰ প্ৰকাশ কৰিব ।
অনলাইন ভাষা শিক্ষণ, ভাষা শিকা আৰু শিক্ষণ প্ৰশিক্ষন আৰু প্ৰমান পত্ৰ দিয়া, আৰু অনলাইন ভাষা পৰীক্ষা লোৱা আৰু মূল্যাংকন কৰা য'ত ধাৰাবাহিক, ব্যাপক মূল্যাংকনৰ সুব্যৱস্থা থাকিব।
ট) ভাৰতবাণীত প্ৰকাশিত সমলবোৰ নিঃশুল্কভাৱে ব্যৱহাৰ কৰিব পৰা যাবনে? ভাৰতবাণীত প্ৰকাশিত সমলবোৰৰ প্ৰতিলিপি স্বত্ব কেনেদৰে সুৰক্ষিত কৰা হ'ব ?
ভাৰতবাণী সাধাৰণ নাগৰিক, বিশেষকৈ ভাৰতীয় নাগৰিকৰ মাজত জ্ঞান বিতৰণ কৰিবৰ লক্ষ্যৰে আৰম্ভ কৰা হৈছে । সেয়েহে ইয়াত থকা সকলো সমল নিঃশুল্ক হ'ব আৰু শিক্ষা আৰু গবেষণাৰ বাবে ব্যৱহৃত হ'ব ।
এই পৰ্টেলটো ভাৰতীয় প্ৰতিলিপি স্বত্ব আইন ১৯৫৭ চনৰ অধীনত থাকিব আৰু কিছুমান গতিবিধি দফা ৫২ ৰ অধীনত প্ৰতিলিপি স্বত্ব উলংঘন কৰাটো নুসুচায় ।
ঠ) ব্যক্তিগত প্ৰতিস্থান আৰু ব্যক্তিয়ে ভাৰতবাণীত অৱদান আগবঢ়াব পাৰিবনে? ভাৰতবাণীয়ে ইয়াৰ সমলবোৰৰ বাবে কিবা মাননী আগবঢ়াব নে?
নিশ্চয় । তেওঁলোকে তেওঁলোকৰ মৌলিক সৃষ্টিৰাজিক অকাল্পনিক জ্ঞানমূলক ৰচনা সমলবোৰ ইয়াত প্ৰকাশৰ বাবে দিব পাৰিব । তেওঁলোকৰ অৱদানৰ বাবে লিখকৰ প্ৰাপ্তি স্বীকাৰ কৰাৰ লগতে তেওঁলোকৰ নাম উল্লেখ থাকিব । অৱশ্যে সম্পাদনা সমিতিৰ অনুমতি সাপেক্ষেহে সেই সমলবোৰ গ্ৰহণ কৰা হ'ব ।
সেই সমলবোৰ একেৰাহে কোনোবাই ব্যৱহাৰ কৰিলে কি মাননী দিয়া হ'ব সেয়া উপদেষ্টা সমিতিয়ে মৌলিক সমলবোৰত নিৰ্দ্ধাৰিত ৰখা ধন, মৌলিকতা আৰু ব্যাপকতাৰ ওপৰত ভিত্তি কৰি নিৰ্দ্ধাৰণ কৰা হ'ব ।
ভাৰতবাণী পৰ্টেল বিকশিত কৰিবলৈ ভাৰত চৰকাৰৰ নীতি নিৰ্দেশনাৰ লগে লগে আন্তঃৰাষ্ট্ৰীয় স্তৰত স্বীকৃত বিভিন্ন মাণদণ্ডক মনত ৰাখি আগবঢ়া হ'ব ।
ভাৰতবাণীয়ে নিঃশুল্কভাৱে পাঠৰ পৰা বাকৰ সুবিধালব্ধ সজুলি আগবঢ়াব যাতে দৃষ্টিহীন লোকেও ইয়াৰ সুবিধা উপভোগ কৰিব পাৰে ।
ভাৰতবাণীয়ে সাধাৰণ নাগৰিকক বিশ্বাস কৰে । ভাৰতবাণীৰ সমলবোৰ যদি কোনো লোকে চুৰি কৰি অপব্যৱহাৰ কৰে তেতিয়া সেয়া অনতিপলমে ভাৰতবাণীৰ দৃষ্টিগোচৰ কৰা উচিত । ভাৰতবাণীয়ে ইয়াৰ সমলবোৰ ভাষা শিকিবৰ আৰু প্ৰসাৰৰ বাবে ব্যৱহৃত হোৱাটো বিছাৰে যিয়ে ভাৰতীয় সমাজৰ শক্তিশালী ঐতিহ্যক সংৰক্ষণ কৰাত সহায় কৰিব ।
২. পর্টেল আৰু ভাষাৰ সঁজুলিবোৰৰ প্ৰযুক্তিৰ দিশবোৰত পৰামৰ্শ আগবঢ়াব পৰাকৈ এখন প্ৰযুক্তিবিদৰ উপদেষ্টা সমিতি থাকিব।
ভাৰতবাণী প্ৰকল্পৰ কাম কাজ কৰ্ণাটকৰ মহীশুড়স্থিত কেন্দ্ৰীয় ভাষা প্ৰতিস্থানৰ মূখ্য কাৰ্যালয়ৰ পৰা চলোৱা হ'ব ।
